          Na temelju  čl.14. Zakona o proračunu («NN» br. 87/08, 136/12) i članka 31. Statuta Općine Jarmina (Službeni vjesnik“ VSŽ br. 12/14) Općinsko vijeće Općine Jarmina  na  svojoj  sjednici održanoj dana  16.12.2014. godine, d o n o s i

O D L U K U
o izvršavanju Proračuna Općine

Jarmina za 2015. godinu

I – OPĆE ODREDBE

Članak 1.


Ovom se Odlukom uređuje struktura Proračuna Općine Jarmina za 2015. godinu (u daljnjem tekstu: Proračun), njegovo izvršenje, upravljanje općinskom imovinom i dugovima, te promjena financiranja tokom godine.

II – STRUKTURA PRORAČUNA

Članak 2.


Proračun Općine Jarmina za 2015. godinu sastoji se od slijedećih dijelova:

· Općeg dijela Proračuna;

· Posebnog dijela Proračuna;

· Plana razvojnih programa za razdoblje 2015-2017. godine;

· Financijske projekcije za razdoblje 2016-2017. godine;

Članak 3.

Opći dio Proračuna sastoji se od Računa prihoda te Računa financiranja, a Posebni dio sadrži plan rashoda i izdataka prema organizacijskoj, ekonomskoj, funkcijskoj i programskoj klasifikaciji.


U Računu prihoda i rashoda iskazani su prihodi poslovanja i prihodi od prodaje nefinancijske imovine, te rashodi poslovanja i rashodi za nabavu nefinancijske imovine.


U Računu financiranja iskazani su primici od financijske imovine i zaduživanja, te izdaci za financijsku imovinu i za otplate kredita i zajmova.
Članak 4.


Plan razvojnih programa za razdoblje 2015.-2017. godine sadrži rashode za investicije i davanje kapitalnih pomoći i donacija po pojedinim programima, po godinama u kojima će se teretiti proračun, te po  izvorima financiranja.

                                                                     Članak 5.

Projekcija prihoda i rashoda za dvogodišnje razdoblje sadrži prihode i rashode za 2016.-2017. godinu koji su procijenjeni prema smjernicama i uputama Ministarstva financija.
III – IZVRŠAVANJE PRORAČUNA

Članak 6.


Sredstva se u Proračunu osiguravaju proračunskim korisnicima ( u nastavku teksta: korisnici), koji se u njegovu Posebnom odjelu određeni za nositelje sredstva na pojedinim stavkama.

Članak 7.


Za izvršenje Proračuna u cjelini je odgovoran nositelj izvršne vlasti – općinski načelnik.

Članak 8.


Proračunska sredstva koristit će se samo za namjene koje su određene Proračunom  i to do visine utvrđene u njegovom Posebnom dijelu, na razdjelima i pozicijama, a u svemu prema načelima štednje i racionalnog korištenja ostvarenih sredstava.

Članak 9.


Korisnici smiju preuzimati obveze najviše do visine sredstava osiguranih u Posebnom dijelu Proračuna.


Dodjela sredstava korisnicima vršit će s sukladno njihovim financijskim planovima, za cijelu godinu po mjesecima, vodeći računa o mogućnostima Proračuna.

Članak 10.


Općinski načelnik sukladno čl. 46. Zakona o proračunu može izvršiti preraspodjelu sredstava na proračunskim stavkama unutar razdjela ili između razdjela najviše do 5% rashoda i izdataka na stavci koja se umanjuje.


Općinski načelnik  će o izvršenoj preraspodjeli polugodišnje izvještavati Općinsko vijeće.

Članak 11.


Pogrešno ili više uplaćeni prihodi u Proračunu vraćaju se uplatiteljima na teret tih prihoda.

IV -  PRORAČUNSKA ZALIHA

Članak 12.


Hitni i nepredvidivi rashodi koji se pojave tijekom proračunske godine mogu se podmirivati  iz sredstava tekuće zalihe, ako je ona planirana proračunom.

O korištenju sredstava tekuće zalihe odlučuje Općinski načelnik.

              Načelnik može raspolagati sredstvima tekuće zalihe do pojedinačnog iznosa  od  3.000,00 kn.


Sredstva tekuće zalihe Proračuna mogu se osim za hitne i nepredviđene rashode koristiti i za izvršenje sudskih odluka.


O korištenju sredstava tekuće zalihe načelnik izvješćuje  Općinsko vijeće polugodišnje.


Ako se tijekom godine na temelju propisa smanji nadležnost korisnika što zahtjeva smanjenja sredstava ili korisnik bude ukinut, neutrošena sredstva za njegove izdatke se prenose u tekuću zalihu Proračuna.

V – OPĆINSKA IMOVINA, ZADUŽIVANJE, JAMSTVA

Članak 13.


Stanje imovine utvrđuje se jedanput godišnje, prilikom popisa koji je sastavni dio Izvješća na dan 31. prosinca tekuće godine.


Općinski načelnik imenuje Komisiju za popis općinske imovine i donosi Odluku o prihvaćanju Izvješća o obavljenom popisu.

Članak 14.

           Proračunom je  predviđeno da  Općina može u 2015. godini  koristiti  dopušteni minus na žiro računu u „Privrednoj banci Zagreb“ d.d.  do maksimalnog iznosa od  300.000,00 kuna. 

           Proračunom Općine  Jarmina  za 2015. godinu nije predviđeno davanje jamstava drugima. 

VI – PROMJENA FINANCIRANJA TIJEKOM GODINE

Članak 15.


Proračunska sredstva se koriste samo za namjene koje su predviđene Proračunom i to do visine utvrđene u njegovu Posebnom dijelu, te se ne mogu preraspodijeliti osim pod uvjetima i na način predviđen ovom Odlukom.


Ako tijekom 2015. godine nastanu nove obveze za Proračun, sredstva za njihovu provedbu mogu se osigurati isključivo na temelju Izmjena i dopuna Proračuna koje donosi Općinsko vijeće Općine Jarmina.
VII – ZAVRŠNA ODREDBA

Članak 16.


Ova Odluka stupa na snagu danom objave u «Službenom vjesniku» Vukovarsko-srijemske županije, a primjenjuje se od  01. siječnja 2015. godine.

Republika Hrvatska

Vukovarsko-srijemska županija

Općina Jarmina
OPĆINSKO VIJEĆE

Klasa:  015-01/14-01/1
Ur.broj:  2188/04-14-01-570
Jarmina,  16.12.2014.







Predsjednik Općinskog vijeća

                                                                                                             Mario Rožić
